31. 12. 81 De Europæiske Fællesskabers Tidende Nr. C 347/1 
(Meddelelser) 
RÅD 
RESOLUTION 
VEDTAGET AF RÅDET OG REPRÆSENTANTERNE FOR MEDLEMSSTATERNES 
REGERINGER, FORSAMLET I RÅDET 
af 21. december 1981 
om handicappedes sociale integration 
RÅDET FOR DE EUROPÆISKE FÆLLESSKABER OG 
REPRÆSENTANTERNE FOR MEDLEMSSTATERNES 
REGERINGER, FORSAMLET I RÅDET — 
som henviser til traktaten om oprettelse af Det euro­
pæiske økonomiske Fællesskab, 
som henviser til Rådets resolution af 21. januar 1974 
om et arbejdsmarkedsmæssigt og socialt handlings­
program 0), 
som henviser til Rådets resolution af 27. juni 1974 om 
fastlæggelse af Fællesskabets første handlingsprogram 
for erhvervsmæssig revalidering af erhvervshæm­
mede (2), 
som henviser til Kommissionens rapport om Fællesska­
bets første handlingsprogram for erhvervsmæssig revali­
dering af erhvervshæmmede (1974—79) og til Rådets 
konklusioner vedtaget på samlingen den 9. juni 1980 
om programmets videre gennemførelse, 
som henviser til Kommissionens meddelelse af 29. okto­
ber 1981 om handicappedes sociale integration (3) og til 
de bemærkninger, forskellige delegationer har fremsat 
herom i Rådet, 
(^ EFT nr. C 13 af 12. 2. 1974, s. 1. 
(2) EFT nr. C 80 af 9. 7. 1974, s. 30. 
(3) Se side 14 i denne Tidende. som henviser til den betydning, Europa-Parlamentet (4) 
og Det økonomiske og sociale Udvalg (5) tillægger han­
dicappedes økonomiske og sociale integration, 
som mærker sig, at De forenede Nationer har valgt 
1981 som de handicappedes år, og at Fællesskabet og 
dets medlemsstater har støttet dette initiativ, 
som mener, at handicappede bør have samme mulighe­
der som andre mennesker for fuldt ud at deltage i og 
bidrage til det økonomiske og sociale liv, 
som er velvidende om de vanskeligheder, som de handi­
cappede møder i perioder med økonomisk nedgang, 
som finder, at det er Fællesskabets og medlemsstaternes 
opgave at gøre en indsats for forbedringen af handicap­
pedes leve- og arbejdsvilkår, 
som tager i betragtning, at alle medlemsstater har sat sig 
de handicappedes økonomiske og sociale integration 
(4) Beslutning af 11. marts 1981 vedrørende handicappedes 
økonomiske, sociale og erhvervsmæssige integration i 
Det europæiske Fællesskab (EFT nr. C 77 af 6. 4. 1981, 
s. 27). 
(5) Udtalelse af 2. juli 1981 om de handicappedes situation og 
problemer (EFT nr. C 230 af 10. 4. 1981, s. 38). 
Nr. C 347/2 De Europæiske Fællesskabers Tidende 31. 12. 81 
som mål, og at medlemsstaterne allerede har taget visse 
initiativer til at fremme denne integration, 
som ligeledes tager i betragtning, at medlemsstaternes 
ordninger og strukturer er forskelligartede — 
ER NÅET TIL ENIGHED OM FØLGENDE: 
I. Det henstilles til medlemsstaterne, at de fortsætter 
deres bestræbelser og om muligt gør en endnu større 
indsats for at fremme de handicappedes økonomiske og 
sociale integration med henblik på at sætte dem i stand 
til på en produktiv og kreativ måde at yde deres bidrag 
til samfundet; navnlig bør de 
— sikre, at der ved udformningen af politikken med 
hensyn til de handicappedes leve- og arbejdsvilkår 
tages hensyn til nødvendigheden af at fjerne hind­
ringerne for, at handicappede fuldt ud kan deltage i 
samfundslivet; 
— lette koordineringen på nationalt, regionalt og lokalt 
plan af faciliteter for de handicappede samt tilskynde 
til samarbejde herom mellem de forskellige organer, 
der virker på området, herunder de handicappedes 
egne sammenslutninger, og med arbejdsmarkedets 
parter; 
— fremme muligheden for, at de handicappede, disses 
organisationer og i givet fald deres familie kan 
deltage i planlægningen og gennemførelsen af foran­
staltninger, der direkte berører dem; 
— drage omsorg for, at de handicappede kan føre en så 
selvstændig tilværelse som muligt; 
— sikre, at de handicappede ikke kommer til at lide 
urimeligt under følgerne af økonomiske vanskelig­
heder, blandt andet i forbindelse med beskæftigel­
sen; 
— fremme de foranstaltninger, der skal forberede de 
handicappede på arbejdslivet, navnlig ved, når det er 
muligt, at integrere dem i de almindelige undervis­
nings- og uddannelsessystemer; 
— udarbejde og gennemføre foranstaltninger til forbed­
ring af de handicappedes boligforhold og mobilitet 
samt sørge for bedre adgang til offentlige bygninger 
og transportmidler samt til andre offentlige facilite­
ter, med henblik på at fremme den størst mulige 
integration og deltagelse i samfundslivet; — tilskynde til bedre information af offentligheden med 
henblik på at skabe forståelse for, hvorledes den kan 
bidrage til de handicappedes integration, og af de 
handicappede selv; 
— fremme udvikling og tilvejebringelse af tekniske 
hjælpemidler samt udveksling af oplysninger og erfa­
ringer herom, og befordre anvendelsen af nye tekno­
logier, således at kommunikation, mobilitet og 
beskæftigelse gøres lettere for de handicappede. 
II. Med henblik på at udbygge og understøtte med­
lemsstaternes bestræbelser opfordres Kommissionen til 
inden for rammerne af de til rådighed stående midler i 
Socialfonden og i snævert samarbejde med medlemssta­
terne at oprette et net af fornyende aktioner, der udvæl­
ges med henblik på at etablere en koordination, der kan 
tjene som model for de aktiviteter, der iværksættes 
blandt andet på lokalt plan. Dette net skal udformes på 
grundlag af retningslinjerne i Kommissionens meddelel­
se og skal indføres for en periode på fire år fra begyn­
delsen af 1983. 
Endvidere opfordres Kommissionen til at fortsætte sine 
bestæbelser navnlig ved 
a) at udbygge de nuværende aktiviteter på fællesskabs­
niveau i forbindelse med nettet af revaliderings­
centre, med henblik på at fremme og udbrede frem­
gangsmåder, der har vist sig at være egnede, og på at 
omstrukturere nettet ved deri at optage de institutio­
ner og sammenslutninger, som er særligt egnede til 
at udføre nettets opgaver, således at alle disse insti­
tutioner og sammenslutninger modtager den strøm 
af oplysninger, der udgår fre nettet, og hermed kan 
drage fordel af resultaterne af dets arbejde; 
b) fortsat at fremme pilotprojekterne vedrørende han­
dicappedes boligforhold med henblik på at bestem­
me hvilke erfaringer, der bør søges udnyttet i Fælles­
skabet; 
c) at centralisere oplysningerne under hensyn til de 
forhåndenværende informationskanaler i medlems­
staterne og sikre udvekslingen af oplysninger mellem 
de organer, der fastlægger og gennemfører foran­
staltninger med henblik på social integration, og 
med dem, der repræsenterer de handicappede. 
III. Kommissionen opfordres til inden udgangen af 
1984 at udarbejde en rapport om arbejdet vedrørende 
foranstaltningerne på fællesskabsniveau samt en endelig 
rapport inden udgangen af 1986.